L 280/50
ET
Euroopa Liidu Teataja
28.10.2022
(5)
Tootjatel paluti kontrollida esialgseid andmeid vastavalt määruse (EL) 2019/631 artikli 7 lõikele 5 ja teatada komisjonile võimalikest vigadest kolme kuu jooksul alates teate saamisest.
Vigade kohta esitasid teate 63 sõiduautode tootjat ja 42 väikeste tarbesõidukite tootjat.
(6)
Esialgsed andmed sisaldasid nii sõiduautode puhul komisjoni rakendusmääruse (EL) 2017/1153 (2) artikli 7 lõike 2 kohaselt arvutatud parandustegureid kui ka väikeste tarbesõidukite puhul komisjoni rakendusmääruse (EL) 2017/1152 (3) artikli 6 lõike 2 kohaselt arvutatud parandustegureid.
Kuna lõplikud parandustegurid olid kõigi tootjate ja nende heiteühenduste puhul võrdsed ühega, ei olnud keskmise eriheite arvutust vaja korrigeerida.
(7)
Kahe sõiduautode tootja ja ühe väikeste tarbesõidukite tootja puhul ei kuulunud ükski esialgses andmekogus esitatud sõidukitest määruse (EL) 2019/631 kohaldamisalasse.
Ühe sõiduautode tootja puhul ei olnud ühegi esialgses andmekogus sisalduva sõiduki kohta esitatud uue Euroopa sõidutsükli (edaspidi „NEDC“) põhist CO2 eriheidet ning seetõttu käesolev otsus seda tootjat ei hõlma.
(8)
Ülejäänud 30 sõiduautode tootja ja 26 väikeste tarbesõidukite tootja puhul, kes ei teatanud vigadest andmekogudes või ei vastanud, tuleks esialgsed andmed ning keskmise eriheite ja eriheite sihttaseme esialgsed arvutused kinnitada.
(9)
Komisjon on kontrollinud tootjate teatatud vigu ja nende parandamise põhjendusi ning vastavalt vajadusele on esialgne andmekogu kinnitatud või seda on muudetud.
Seetõttu tuleks 93 sõiduautode tootja ja 68 väikeste tarbesõidukite tootja esialgsed andmed kinnitada või neid muuta.
(10)
Kooskõlas määruse (EL) 2019/631 artikliga 4 on tootja täitnud oma eriheite sihttaseme nõudeid juhul, kui käesolevas otsuses osutatud keskmine CO2 eriheide ei ületa tema eriheite sihttaset.
Heiteühendusse kuuluvate tootjate puhul tuleks nõuete täitmist hinnata heiteühenduse tasandil vastavalt kõnealuse määruse artiklile 6.
Tootjate või heiteühenduste puhul, kellele tehti erand nende 2020. kalendriaasta eriheite sihttasemest vastavalt kõnealuse määruse artiklile 10, hinnatakse keskmise CO2 eriheite vastavust neile tehtud erandi sihttasemele.
(11)
Vastavalt määruse (EL) 2019/631 artikli 4 lõikele 3 võetakse iga tootja või heiteühenduse puhul tema keskmise CO2 eriheite kindlakstegemisel arvesse ainult 95 % 2020. kalendriaastal registreeritud uutest sõiduautodest, mis on valitud nende heitetasemete alusel.
(12)
Vastavalt määruse (EL) 2019/631 artiklile 5 loetakse sõiduautode tootjate keskmise CO2 eriheite arvutamisel iga uut sõiduautot, mille CO2 eriheide on alla 50 g CO2/km (NEDC), 2020. kalendriaastal kaheks sõiduautoks, kuni erisoodustuse ülempiirini 7,5 g CO2/km iga tootja või heiteühenduse kohta.
(13)
CO2 heite vähenemist, mis on saavutatud selliste innovatiivsete tehnoloogialahenduste kasutamisega, mis tõendatult vähendavad CO2 heidet ja mille komisjon on vastavalt määruse (EL) 2019/631 artiklile 11 heaks kiitnud (edaspidi „ökoinnovatsioon“), võetakse keskmise CO2 eriheite arvutamisel arvesse kuni kogupanuseni 7 g CO2/km iga tootja või heiteühenduse kohta.
Kalendriaastal 2020 võetakse arvesse üksnes sellist ökoinnovatsioonist tulenevat CO2 heite vähenemist, mille kindlakstegemisel on lähtutud NEDCst.
(2) Komisjoni 2. juuni 2017. aasta rakendusmäärus (EL) 2017/1153, millega sätestatakse meetod, mille abil määratakse vastavusnäitajad, mis kajastavad regulatiivse katsemeetodi muudatusi, ning millega muudetakse määrust (EL) nr 1014/2010 (ELT L 175, 7.7.2017, lk 679).
(3) Komisjoni 2. juuni 2017. aasta rakendusmäärus (EL) 2017/1152, millega sätestatakse meetod regulatiivse katsemeetodi muudatusi kajastavate vastavusnäitajate määramiseks väikeste tarbesõidukite puhul ja muudetakse rakendusmäärust (EL) nr 293/2012 (ELT L 175, 7.7.2017, lk 644).